એસીબીની રેડ દરમ્યાન મહિલા પીઆઇ દિવ્યા રવિયા તેમના પોલીસ સ્ટેશનમાંથી તાત્કાલિક ફરાર થઇ ગયાં હતાં. રેડની તેમને જાણ થતાં તરત જ તેઓ પોલીસ સ્ટેશનમાંથી ભાગી છૂટ્યાં હતાં. સૂત્રોના જણાવ્યા મુજબ એસીબીની પ્રાથમિક પૂછપરછમાં મહિલા પીઆઇ દિવ્યા રવિયાનું નામ ખુલ્યું છે. ફરિયાદીની પત્નીએ કરેલી અરજીની તપાસ દિવ્યા રવિયા કરતાં હતાં. મહિલાની અરજીની તપાસમાં દુષ્કર્મનો જેમના પર આરોપી હતો તેઓને બોલાવી એફઆઇઆર દાખલ થશે તો ધરપકડ થશે અને છૂટવાના ફાંફાં પડશે તેવી ધમકી અપાઇ હતી અને સમાધાન કરી લેવા રૂ.૧પ લાખની માગ કરાઇ હતી.